**วัฒนธรรม ประเพณีในตำบลบันนงสาเรง**

 ประชากรส่วนใหญ่ของตำบลบันนังสาเรง นับถือศาสนาอิสลาม ซึ่งจะมีประเพณีวันสำคัญทางศาสนาต่าง ๆ ดังนี้

**การถือศีลอด**

 เป็นหลักปฏิบัติที่มุสลิมต้องปฏิบัติในเดือนรอมฎอน ตลอดระยะเวลา 1 เดือน มุสลิมที่มุสลิมที่อายุถึงเกณฑ์ศาสนบัญญัติ จะต้องงดการกิน การดื่ม การร่วมประเวณี ตลอดจนทุกอย่างที่เป็นสิ่งต้องห้าม ตั้งแต่เวลาดวงอาทิตย์ขึ้น จนกระทั่งตกดิน และจะต้องสำรวมทั้งกาย วาจา ใจ

**การละหมาด**

 เป็นการแสดงความจงรักภักดีต่ออัลลอฮ. ซึ่งเป็นพระเจ้าของชาวมุสลิม ที่ทุกคนต้องถือปฏิบัติอย่างครัดเคร่ง โดยถือว่าเป็นการเข้าเฝ้าผู้ทรงเป็นผู้สร้างที่ยิ่งใหญ่ การแต่งกายต้องสะอาด เรียบร้อย มีความสำรวม ซึ่งกำหนดเวลาละหมาดไว้วันละ 5 เวลา

**การทำฮัจย์**

 อัลลอฮ. ทรงบังคับให้มุสลิมทุกคนที่มีความสามารถด้านกำลังกายและกำลังทรัพย์ต้องไปทำฮัจย์ ณ นครเมกกะ ประเทศซาอุดิอาราเบีย ซึ่งมีขึ้นปีละ 1 ครั้ง โดยมุสลิมทั่วโลกจะเดินทางมารวมกันเพื่อแสดงความจงรักภักดีต่ออัลลอฮ. ไม่ว่าคนนั้นจะเป็นใคร มีฐานะทางสังคมอย่างไร ต้องมาอยู่ที่เดียวกัน ทำกิจกรรมร่วมกัน ทุกคนมีฐานนะเป็นบ่าวของอัลลอฮ.อย่างเท่าเทียมกัน

**การเข้าสุนัต**

 เป็นพิธีกรรมอย่างหนึ่งของชาวมุสลิม ถือกันว่ามุสลิมที่แท้จริงควรเข้าสุนัต ถ้าไม่ทำถือว่าเป็นมุสลิมที่ไม่สมบูรณ์ ไม่บริสุทธิ์ การเข้าสุนัต คือ การขลิบหนังหุ้มอวัยะเพศของผู้ชายออก เพื่อให้สะดวกในการทำความสะอาด

**งานเมาลิดดินนบี**

 เป็นวันคล้ายวันประสูติของศาสดามูฮัมหมัด (ซล.)ศาสดาแห่งมนุษย์ชาติ ผู้ศรัทธาในศาสนาอิสลาม จะมีการรำลึกถึงคุณงามความดีหรือประวัติของท่านนบีมูฮัมหมัด (ซล.) ในอดีตกาลในบรรยากาศแห่งความรัก และระลึกถึงท่างอย่างแท้จริง

**วันตรุษอิดิลฟิตรี**

 เป็นวันออกบวช โดยมุสลิมที่ได้ถือศีลอดมาตลอดในช่วงเดือนรอมฎอนจะร่วมกันละหมาดร่วมกัน ทุกคนจะแต่งกายด้ายเสื้อผ้าที่สะอาด สวยงาม และมีการจ่าย “ซากาตฟิตเราะฮ์”

**วันอาซูรอ**

 ตรงกับวันขึ้น 10 ค่ำ เดือนมูฮัรรอมจัดขึ้นเพื่อระลึกถึงประวัติของนบี ตอนเกิดอุทกภัยครั้งยิ่งใหญ่



โดย..  อบต.บันนังสาเรง อ.เมืองยะลา จ.ยะลา